SPRÁVA KOMISIE EURÓPSKEMU PARLAMENTU A RADE o výdavkoch EPZF Systém včasného varovania č. 6-7/2012 /* COM/2012/0452 final */





1........... Úvod. 3 2........... Príjmy pripísané EPZF. 3 3........... Príjmy pochádzajúce z dočasných súm na reštrukturalizáciu (sektor cukru) 4 4........... Pripomienky k predbežnému plneniu rozpočtu EPZF na rok 2012. 4 5........... Čerpanie príjmov pripísaných EPZF. 5 6........... Čerpanie príjmov pochádzajúcich z dočasných súm na reštrukturalizáciu (sektor cukru) 5 7........... Čerpanie Fondu na reštrukturalizáciu v sektore cukru. 5 8........... Závery. 5 príloha 1: || Predbežné plnenie rozpočtových prostriedkov EPZF k 31/05/2012 1. Úvod V prílohe 1 sa uvádza skutočná úroveň plnenia rozpočtu v období od 16. októbra 2011 do 31. mája 2012 v porovnaní s predpokladaným profilom výdavkov podľa ukazovateľa, ktorý je určený na základe ustanovení článku 20 nariadenia Rady (ES) č. 1290/2005[1]. 2. Príjmy pripísané EPZF Na základe pravidiel uvedených v článku 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv vykonaných na základe rozhodnutí o overení súladu, z nezrovnalostí a z odvodov za mlieko označujú ako príjmy pripísané na financovanie výdavkov EPZF. Podľa týchto pravidiel sa pripísané príjmy môžu využívať na financovanie výdavkov EPZF, ktoré vzniknú členským štátom. V prípade, že sa časť týchto príjmov nevyužije, prenesie sa automaticky do nasledujúceho rozpočtového roka[2]. V rozpočte EPZF na rok 2012 sa zohľadnili: najnovší odhad Komisie v súvislosti s výškou rozpočtových prostriedkov, ktoré budú potrebné na financovanie očakávaných výdavkov na trhové opatrenia a na priamu pomoc, a odhady pripísaných príjmov, ktoré sa mali podľa očakávania zinkasovať počas príslušného rozpočtového roka, ako aj prenesený zostatok pripísaných príjmov, ktorý zostal k dispozícii z predchádzajúceho rozpočtového roka. Komisia vo svojom návrhu týkajúcom sa výšky rozpočtových prostriedkov EPZF v rozpočte na rok 2012 zohľadnila celkové očakávané pripísané príjmy a požiadala na rok 2012 o rozpočtové prostriedky vypočítané odpočítaním odhadovanej výšky pripísaných príjmov od odhadovaných výdavkov. Rozpočtový orgán prijal nový rozpočet EPZF so zohľadnením očakávaných pripísaných príjmov. V čase zostavovania rozpočtu na rok 2012 Komisia odhadovala dostupné pripísané príjmy na 1 010 miliónov EUR. Konkrétne: – pripísané príjmy, ktorých vytvorenie sa očakávalo v priebehu rozpočtového roka 2012, sa odhadovali na 805 miliónov EUR. Z opráv na základe overenia súladu sa očakávala suma 600 miliónov EUR a z nezrovnalostí suma 150 miliónov EUR. Príjmy z odvodov za mlieko sa odhadovali na 55 miliónov EUR. – Výška pripísaných príjmov, v prípade ktorých sa očakávalo, že sa prenesú z rozpočtového roka 2011 do roku 2012, sa odhadovala na 205 miliónov EUR. Komisia v rozpočte na rok 2012 vyčlenila tieto pripísané príjmy vo výške 1 010 miliónov EUR na dva režimy. Konkrétne: – 310 miliónov EUR vyčlenila na prevádzkové fondy pre organizácie výrobcov v sektore ovocia a zeleniny a – 700 miliónov EUR na režim jednotnej platby. Rozpočtový orgán nakoniec schválil pre tieto dva režimy rozpočtové prostriedky vo výške 496 miliónov EUR (pre prvý z nich) a 30 472 miliónov EUR (pre druhý) v súlade s návrhom Komisie. Súčet schválených rozpočtových prostriedkov a uvedených pripísaných príjmov zodpovedá celkovému odhadu dostupných rozpočtových prostriedkov vo výške 806 miliónov EUR na prevádzkové fondy pre organizácie výrobcov v sektore ovocia a zeleniny a 31 172 miliónov EUR na režim jednotnej platby. V prílohe 1, ktorá obsahuje predbežné plnenie rozpočtu na rok 2012 za obdobie do 31. mája 2012, sú uvedené rozpočtové prostriedky schválené pre sektor ovocia a zeleniny vo výške 788 miliónov EUR a na neviazanú priamu pomoc vo výške 37 189 miliónov EUR bez toho, aby sa zohľadnili už spomenuté pripísané príjmy. Po zahrnutí pripísaných príjmov do týchto sektorov celkové plánované rozpočtové prostriedky na rok 2012 dosahujú 1 098 miliónov EUR pre sektor ovocia a zeleniny a 37 889 miliónov EUR na neviazanú priamu pomoc. 3. Príjmy pochádzajúce z dočasných súm na reštrukturalizáciu (sektor cukru) Dočasné sumy na reštrukturalizáciu v sektore cukru sa považujú za pripísané príjmy určené na financovanie pomoci na reštrukturalizáciu v sektore cukru a ďalšej pomoci plánovanej v rámci Fondu na reštrukturalizáciu v sektore cukru. Za tri hospodárske roky: 2006/2007, 2007/2008 a 2008/2009 sa tieto sumy týkajúce sa množstvových kvót na cukor, inulínový sirup a izoglukózu pridelených hospodárskym subjektom v jednotlivých členských štátoch zaplatili do fondu. V čase zostavovania rozpočtu na rok 2012 sa očakávalo presunutie sumy 832,2 milióna EUR z rozpočtového roku 2011 do rozpočtového roku 2012. 4. Pripomienky k predbežnému plneniu rozpočtu EPZF na rok 2012 Predbežná úroveň plnenia rozpočtu za obdobie od 16. októbra 2011 do 31. mája 2012 je znázornená v prílohe 1. Porovnáva sa s profilom výdavkov na základe ukazovateľa, ktorý bol určený na základe ustanovení článku 20 nariadenia Rady (ES) č. 1290/2005. V tejto časti sa uvádzajú stručné pripomienky k niektorým rozpočtovým článkom, ktoré vykazujú najvýznamnejšie rozdiely medzi skutočnou a očakávanou úrovňou plnenia rozpočtu na rok 2012. 4.1. Trhové opatrenia Čerpanie rozpočtových prostriedkov na intervencie na poľnohospodárskych trhoch bolo o 211,5 milióna EUR vyššie oproti schváleným rozpočtovým prostriedkom stanoveným na základe ukazovateľa k 31. marcu 2012.. Tento rozdiel spôsobili predovšetkým sektor vinohradníctva a vinárstva a sektor ovocia a zeleniny. V iných sektoroch došlo v rovnakom čase k miernemu nedostatočnému plneniu. 4.1.1. Ovocie a zelenina (+ 127,6 milióna EUR v porovnaní so schválenými rozpočtovými prostriedkami) Pokiaľ ide o schválené rozpočtové prostriedky, túto úroveň plnenia spôsobili predovšetkým výdavky na prevádzkové fondy pre režim organizácií výrobcov, ktorý je financovaný jednak zo schválených rozpočtových prostriedkov, ako aj z príjmov pripísaných tomuto režimu v rozpočte na rok 2012 (poznámka: podrobnosti sú uvedené v bode 2). Táto úroveň plnenia je výsledkom uplatňovania ukazovateľa k 31. máju 2012 na schválené rozpočtové prostriedky, ktoré nezahŕňajú príjmy pripísané tomuto sektoru. Okrem toho za obdobie, na ktoré sa vzťahuje preskúmanie, členské štáty uskutočnili platby rýchlejšie v porovnaní s úrovňou ukazovateľa stanoveného pre pomoc pre skupiny výrobcov na režim predbežného uznávania. Komisia v tejto chvíli očakáva, že výdavky, ktoré budú v roku 2012 vynaložené na tento režim, budú vyššie ako zodpovedajúce prostriedky zahrnuté v rozpočte na rok 2012. Od roku 2010 Komisia vložila pre orientáciu čitateľa poznámku pod čiarou * do tabuľky predbežného plnenia, ktorá sa nachádza v prílohe 1. Táto poznámka pod čiarou znázorňuje, aká by bola situácia, pokiaľ by sa bol ukazovateľ z 31. mája 2012 uplatnil na všetky rozpočtové prostriedky, ktoré majú byť podľa očakávania k dispozícii na financovanie tohto sektora. Ako sa uvádza v bode 2, celkové predpokladané finančné prostriedky, ktoré majú byť k dispozícii pre tento sektor, pozostávajú zo schválených rozpočtových prostriedkov vo výške 788 miliónov EUR a príjmov pripísaných tomuto sektoru, ktoré sa odhadujú na 310 miliónov EUR. Pokiaľ by sa bol ukazovateľ uplatnil na celkové financovanie vo výške 1 098 miliónov EUR, ktoré by malo byť podľa predpokladu dostupné pre tento sektor, zistené nadmerné plnenie by sa znížilo na 1,9 milióna EUR. Komisia predpokladá, že pripísané príjmy budú dostupné na pokrytie potrieb prevádzkových fondov pre režim organizácií výrobcov, v rozpočte na rok 2012 však očakáva nadmerné čerpanie pomoci pre skupiny výrobcov na režim predbežného uznávania. Na základe týchto skutočností usudzuje, že celkové dostupné rozpočtové prostriedky pre tento sektor možno nebudú stačiť na pokrytie celkových očakávaných výdavkov, ktoré členské štáty vynaložia v roku 2012. 4.1.2. Výrobky zo sektora vinohradníctva a vinárstva (+ 91,7 milióna EUR) Pri porovnaní s úrovňou plnenia znázornenou ukazovateľom k 31. máju 2012 sa ukázalo, že súčasné nadmerné plnenie je spôsobené zrýchleným tempom platieb členských štátov v rámci vnútroštátnych programov na podporu sektora vinohradníctva a vinárstva, hoci v porovnaní so začiatkom roka sa toto tempo v posledných mesiacoch spomalilo. Okrem toho je nutné poznamenať, že toto rýchlejšie tempo plnenia v prípade týchto programov nepredstavuje žiadne riziko prekročenia rozpočtových prostriedkov, keďže sa zakladajú na finančných stropoch stanovených právnymi predpismi pre tieto programy. 4.2. Priama pomoc Čerpanie rozpočtových prostriedkov na priamu pomoc v porovnaní s úrovňou ukazovateľa k 31. máju 2012 bolo vyššie o 790,1 milióna EUR. 4.2.1. Neviazaná priama pomoc (+ 754,2 milióna EUR v porovnaní so schválenými rozpočtovými prostriedkami) Pokiaľ ide o schválené rozpočtové prostriedky, režim jednotnej platby vykazuje nadmerné plnenie, ktoré vyplýva z uplatňovania ukazovateľa za obdobie do 31. mája 2012 na schválené rozpočtové prostriedky, ktoré nezahŕňajú príjmy pripísané tomuto sektoru, ako aj zo všeobecného povolenia, ktoré udelila Komisia členským štátom na vyplácanie záloh na priamu pomoc od 16. októbra 2011. Okrem toho tempo plnenia režimu jednotnej platby (SAPS) bolo rýchlejšie v porovnaní s úrovňou ukazovateľa, zatiaľ čo oddelené platby na cukor a na ovocie a zeleninu sa plnili na úrovni ukazovateľa. Členské štáty však doteraz zaplatili približne 98 % odhadovaných potrieb v rámci rozpočtu v porovnaní s 97,2 % v tom istom období v roku 2011 za nároky z roku 2010. Od roku 2010 Komisia vložila pre orientáciu čitateľa poznámku pod čiarou * do tabuľky predbežného plnenia, ktorá sa nachádza v prílohe 1. Táto poznámka pod čiarou znázorňuje, aká by bola situácia, pokiaľ by sa bol ukazovateľ z 31. mája 2012 uplatnil na všetky rozpočtové prostriedky, ktoré majú byť podľa predpokladu k dispozícii na financovanie neviazanej priamej pomoci. Ako sa uvádza v bode 2, celkové predpokladané finančné prostriedky, ktoré majú byť k dispozícii pre neviazanú priamu pomoc, pozostávajú zo schválených rozpočtových prostriedkov vo výške 37 189 miliónov EUR a príjmov pripísaných na neviazanú priamu pomoc, ktoré sa odhadujú na 700 miliónov EUR. Pokiaľ by sa ukazovateľ uplatnil na celkové financovanie vo výške 37 889 miliónov EUR, ktoré by malo byť podľa predpokladu dostupné pre neviazanú priamu pomoc, prečerpanie by sa znížilo na 70 miliónov EUR. Komisia v tejto chvíli pozorne sleduje plnenie rozpočtu na neviazanú priamu pomoc. 4.2.2. Ďalšia priama pomoc (+ 36,4 milióna EUR) Na základe všeobecného povolenia, ktoré Komisia udelila členským štátom na vyplácanie záloh na priamu pomoc od 16. októbra 2011, sa platby uskutočnili rýchlejším tempom v porovnaní s úrovňou ukazovateľa k 31. máju 2012 pre niektoré režimy ako: prémie na dojčiace kravy, ako aj platby na plochu za ryžu, bavlnu a orechy. Podobne ako pri neviazanej priamej pomoci Komisia v tejto chvíli pozorne sleduje plnenie rozpočtu aj v prípade ďalšej priamej pomoci. 4.3. Audit poľnohospodárskych výdavkov 4.3.1. Schválenie účtov z predchádzajúcich rokov (+ 78 milióna EUR) Členské štáty nahlásili za obdobie do 31. mája 2012 opravy schválených účtov vo výške - 0,6 milióna EUR. Súčasná úroveň plnenia vyplýva z porovnania týchto opráv s úrovňou zodpovedajúceho ukazovateľa z 31. mája 2012. Malo by sa zdôrazniť, že Komisia vo svojom opravnom liste na rok 2012 navrhla opravy vo výške - 69 miliónov EUR. Rozpočtový orgán prijal rozpočet na rok 2012, v ktorom sa táto suma stanovila na - 200 miliónov EUR. Malo by sa však poznamenať, že v súčasnosti boli všetky rozhodnutia o schválení účtov očakávané v tomto rozpočtovom roku predložené výboru pre fondy a ich postup prijímania Komisiou práve prebieha. V dôsledku týchto rozhodnutí Komisia bude musieť uhradiť prostriedky, t. j. urobiť kladné opravy v prospech členských štátov, v čistej výške približne 33 miliónov EUR. Okrem toho na základe rozhodnutí o overení súladu, ktoré Komisia prijala v roku 2012, sa musia vykonať kladné opravy v prospech členských štátov vo výške približne 34,5 milióny EUR. Komisia preto bude musieť nájsť kladné rozpočtové prostriedky, ktoré nie sú potrebné pre iné položky v rozpočte EPZF, vo výške približne 67,5 miliónov EUR. Navyše by bolo potrebné, aby Komisia uhradila zápornú sumu výdavkov - 200 miliónov EUR uloženú rozpočtovým orgánom. Na uzatvorenie tejto rozpočtovej položky v roku 2012 Komisia bude teda potrebovať nájsť kladné rozpočtové prostriedky vo výške 267,5 milióna EUR. Konečná suma týchto kladných opráv sa určí podľa očakávaných záporných opráv plynúcich z nedodržania lehôt na platby členskými štátmi, ktoré budú výboru pre fondy predložené v prvej polovici októbra 2012. 4.4. Ostatné výdavky 4.4.1. Bezpečnosť potravín a krmív, zdravie zvierat, dobré podmienky zvierat a zdravotný stav rastlín (- 63,5 milióna EUR) Režimy financované na základe tohto článku zahŕňajú priame platby zo strany Komisie. Vzhľadom na zlepšenie situácie týkajúcej sa zdravia zvierat a na zmeny právnych predpisov, na základe ktorých sa vyžaduje menej testov na TSE, sa očakáva, že prostriedky vynakladané v súvislosti s chorobami zvierat a na programy eradikácie budú nižšie v porovnaní s výdavkami odhadovanými v čase prípravy rozpočtu na rok 2012. V tejto chvíli sa očakáva, že prostriedky z tohto rozpočtového článku nebudú dočerpané. 5. Čerpanie príjmov pripísaných EPZF Z tabuľky v prílohe 1 vyplýva, že pripísané príjmy vo výške 570 miliónov EUR boli zinkasované k 31. máju 2012. Konkrétne: – príjmy z opráv na základe rozhodnutí o overení súladu predstavovali 423 miliónov EUR, pričom do konca rozpočtového roka sa očakávajú ďalšie sumy, – príjmy z nezrovnalostí dosahovali približne 90,4 milióna EUR, pričom do konca rozpočtového roka sa takisto očakávajú ďalšie sumy, a – do tejto chvíle bola zinkasovaná väčšina príjmov z odvodov za mlieko a predstavuje približne 56,6 milióna EUR, Napokon suma pripísaných príjmov, ktoré sa nakoniec preniesli z roku 2011 do roku 2012, predstavovala 441,5 milióna EUR, čo je podstatne viac ako pôvodne odhadovaná suma 205 miliónov EUR. Výška pripísaných príjmov dostupných na financovanie výdavkov EPZF tak k 31. máju 2012 predstavuje 1 011,6 milióna EUR. V tejto chvíli by mala suma pripísaných príjmov, ktorá zatiaľ nebola zinkasovaná v roku 2012, predstavovať približne 235 miliónov EUR (na základe odhadovaného rozpočtu na rok 2012, v ktorom sa odhadovalo, že v roku 2012 sa vytvoria pripísané príjmy vo výške 805 miliónov EUR, z čoho 570 miliónov EUR už bolo zinkasovaných). 6. Čerpanie príjmov pochádzajúcich z dočasných súm na reštrukturalizáciu (sektor cukru) V súlade s právnymi predpismi sa od novembra 2009 nevybrali od členských štátov žiadne nové dočasné sumy na reštrukturalizáciu. Celková suma pripísaných príjmov dostupných pre Fond na reštrukturalizáciu v sektore cukru sa teda rovná sume prenesenej z rozpočtu na rok 2011, ktorá na rozdiel od pôvodných odhadov predstavuje 856,8 milióna EUR (čo je viac ako suma 832,2 milióna EUR predpokladaná v poznámkach k rozpočtu na rok 2012 v dôsledku platieb pomoci vykonaných na konci roku 2011, ktoré boli nižšie, ako sa očakávalo). V návrhu rozpočtu na rok 2013 Komisia už jasne uviedla, že očakáva, že zostatok pripísaných príjmov z Fondu na reštrukturalizáciu cukru bude k dispozícii po jeho uzávierke 30. septembra 2012. 7. Čerpanie Fondu na reštrukturalizáciu v sektore cukru Ku koncu mája 2012 členské štáty uskutočnili platby vo výške 69,1 milióna EUR na pomoc na reštrukturalizačné opatrenia, na diverzifikačnú pomoc alebo pomoc na rafináciu cukru. 8. Závery Z predbežného čerpania rozpočtových prostriedkov EPZF na rok 2012 za obdobie do 31. mája 2012 vyplýva, že mesačné úhrady členským štátom prekročili profil výdavkov plnenia rozpočtu stanovený ukazovateľom o 1 024,9 milióna EUR. Súviselo to najmä so všeobecným povolením, ktoré Komisia udelila na vyplatenie záloh na priamu pomoc od 16. októbra 2011, čo viedlo k rýchlejšiemu tempu vyplácania tejto pomoci. K dispozícii sú pripísané príjmy vo výške 1 011,6 milióna EUR a očakáva sa, že v roku 2012 sa ešte vyberie 235 miliónov EUR. Komisia v tejto chvíli očakáva, že dostupná suma pripísaných príjmov, ako aj suma, ktorá bude dostupná počas tohto roka, budú dostatočné na pokrytie financovania sektora ovocia a zeleniny a sektora neviazanej priamej pomoci – tak ako sa pôvodne očakávalo pri zostavovaní rozpočtu na rok 2012. V čase vypracovania tejto správy Komisia pozorne sleduje vývoj plnenia rozpočtu na rok 2012 s cieľom posúdiť, či sa nakoniec v určitých častiach rozpočtu ukáže nedostatočné čerpanie, ktoré umožní financovanie kladných súm účtovných opráv a opráv na základe overenia súladu, ako aj uvedených záporných výdavkov v kapitole 05 07. [1] Ú. v. EÚ L 209, 11.8.2005, s. 1. [2] Najskôr sa musia použiť prenesené pripísané príjmy, to znamená skôr ako rozpočtové prostriedky schválené rozpočtovým orgánom alebo pripísané príjmy vytvorené počas roka (článok 10 nariadenia o rozpočtových pravidlách).